Harður árekstur varð á Kirkjubæjarklaustri í dag þegar ferðamaður á jeppa ók framan á lögreglubíl . Lögreglumaður var fluttur til aðhlynningar á Selfoss en hann er ekki alvarlega slasaður að sögn Sveins Kristjáns Rúnarssonar , yfirlögregluþjóns á Suðurlandi . Áreksturinn atvikaðist rétt eftir hádegi þannig að ferðamaðurinn ók jeppanum á móti umferð inn í hringtorg með þeim afleiðingum að hann ók beint framan á lögreglubíl . Vísir greindi fyrst frá málinu . Áreksturinn var nokkuð harður og eru báðir bílar mikið skemmdir . Að sögn Sveins var aðeins einn lögreglumaður í bílnum og var hann nokkuð lemstraður eftir atvikið . Hann var fluttur til aðhlynningar á Selfossi en er ekki alvarlega slasaður . Ferðamaðurinn slasaðist ekki og var því ekki fluttur á Selfoss .